Curs de teoria i pràctica de la narrativa – Nivell inicial · Curs 2026-2027
2026-11-09 18:30 - 20:30 (Europe/Paris)
L’Escola de Literatura de Terrassa organitza el Curs de teoria i pràctica de la narrativa – Nivell inicial, una proposta formativa impartida per Toritaka Tokumei adreçada a totes les persones interessades a aprofundir en els mecanismes de la narració i aplicar-los a la seva pròpia escriptura.
El curs es podrà seguir en format presencial, virtual o mixt, segons s’acordi quan s’hagi format el grup, i es desenvoluparà del 5 d’octubre de 2026 al 21 de juny de 2027.
Aquest taller s’estructura al voltant de l’estudi dels diferents elements propis de la narratologia per tal d’aplicar-los a l’escriptura. Durant el primer trimestre, es combinarà una part principalment teòrica amb l’anàlisi pràctica de diverses obres de narrativa breu, fragments de novel·la i altres disciplines artístiques, com el cinema o la televisió, per donar suport als primers exercicis d’escriptura creativa.
Al segon trimestre, s’aprofundirà en el desenvolupament dels exercicis realitzats, vinculant els diversos elements narratològics examinats a qüestions d’estil, correcció i crítica literàries.
Finalment, el tercer trimestre es dedicarà a la creació d’una o més obres pròpies, desmarcant-se dels exercicis inicials i potenciant la creativitat de cada autor o autora.
Temari

El concepte de literarietat en Jakobson
La narratologia com a disciplina, introducció a Genette
Ficció i narració
Història i trama
El temps
L’espai
Els personatges
El narrador
La focalització
El tema
L’estil
Lectura i interpretació
Crítica i correcció textual i literària

Lectures
Es facilitarà un dossier al principi del curs i/o diversos textos al llarg de les diferents sessions.
Professor
Toritaka Tokumei és escriptor, format en Teoria de la Literatura i Literatura Comparada a la Universitat Autònoma de Barcelona i en Estudis Literaris a la Universitat de Barcelona. Actualment és professor d’escriptura creativa a l’Escola Bloom de Barcelona i a l’Escola de Literatura de Terrassa.
L’any 2025 va ser guardonat amb el 28è Premi de narrativa curta per Internet Tinet, dins els Premis Literaris Ciutat de Tarragona 2025. El jurat va seleccionar la seva obra entre 257 treballs presentats, destacant-ne l’originalitat, el to metaliterari i la qualitat narrativa.
📅 Del 5 d’octubre de 2026 al 21 de juny de 2027
🕕 Dilluns, de 18.30 a 20.30 h (68 hores distribuïdes en 34 sessions)
📍 Amics de les Arts i Joventuts Musicals (C/ Sant Pere, 46, 1a planta · Terrassa)
Matrícula i preus

Preu general: 900 €
Persones associades a Amics de les Arts i Joventuts Musicals: 600 €
Persones jubilades i menors de 35 anys: 750 €

L’import del curs es podrà abonar en tres terminis.
Informació i inscripcions
📧 escolaliteraturaterrassa@gmail.com
La matrícula es pot formalitzar:

Escrivint a l’adreça electrònica indicada.
Trucant al 93 785 92 31.
Presencialment a la secretaria d’Amics de les Arts i Joventuts Musicals, de dilluns a divendres, de 17.00 a 20.00 h.

Informació important

Els cursos tenen places limitades. La reserva de plaça es farà efectiva un cop formalitzat l’import de la matrícula.
Les dates indicades per a cada curs o seminari podran experimentar, de manera excepcional, alguna variació, que serà comunicada oportunament.
Perquè el curs es pugui dur a terme, caldrà assolir un nombre mínim d’alumnes inscrits. En cas contrari, quedarà anul·lat i es retornarà íntegrament l’import abonat.

Més informació, aquí.
_____
T’ha interessat aquest contingut?
📧 Subscriu-te al nostre butlletí i rebràs, cada quinze dies, les principals novetats culturals directament al teu correu electrònic.
📲 Apunta’t també al Canal de Whatsapp, on compartim continguts d’interès cada dilluns i dijous.
📱Segueix-nos a Instagram, Facebook i X (Twitter) per estar al dia de totes les activitats d’Amics de les Arts i Joventuts Musicals.
